钦定古今图书集成/明伦汇编/氏族典/第286卷 > 黄仲昭
## 钦定古今图书集成/明伦汇编/氏族典/第286卷 > 黄仲昭

按《明外史黄仲昭传》：“仲昭，名潜，以字行，莆田人。性端
谨。登成化二年进士，改庶吉士，授编修。以直谏被杖，
谪湘潭知县。在道用谏官言，改南京大理评事。遭父
母丧除服，以亲不逮养，遂不出。弘治改元，御史姜洪
疏荐，除江西提学佥事，诲士以正学。久之，再疏乞休，
日事著述，学者称未轩先生。卒年七十四。仲昭祖寿”
生，翰林检讨，有学行。父嘉，束鹿知县，多善政。兄深，御
史。深子乾亨，行人使满剌加，殁于海。乾亨子如金，广
西提学副使；希雍，苏州同知。仲昭孙懋，官，南京户部
侍郎。